**МОТИВИ**

**КЪМ ПРОЕКТ НА НАРЕДБА ЗА ОПРЕДЕЛЯНЕТО НА РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА КАЙНАРДЖА**

/съгласно изискванията на чл.28 от Закона за нормативните актове/

1. **Причини налагащи изменението на Наредбата**

 Изработването на проекта за изменение и допълнение на Наредбата за определяне то на размера на местните данъци на територията на Община Кайнарджа е във връзка с необходимостта от актуализиране на Наредбата, съобразно последните изменения и допълнения на ЗМДТ, обн. с ДВ бр.106 от 22.12.2023 г.

**Цели, които се поставят**

Целите, които се поставят с приемането на измененията и допълненията в Наредбата съвпадат с причините- привеждане в съответствие с новата законова уредба, както и изпълнение на делегирани от законодателя на местната власт конкретни правомощия в областта на регулирането и администрирането на местните данъци.

1. **Финансови и други средства, необходими за прилагането на новата уредба**

За прилагане на Наредбата за изменение и допълнение на Наредба за определяне размера на местните данъци на община Кайнарджа не са необходими допълнителни финансови средства от бюджета на община Кайнарджа, респективно измененията и допълненията не биха довели до увеличаване на разходите в засегнатата сфера на администриране на местните данъци.

1. **Очаквани резултати**

 С предлаганата промяна ще се постигне синхронизиране и привеждане в съответствие на подзаконовите норми с такива от по- висок ранг.

 **5.Анализ за съответствие с правото на Европейския съюз**

Разпоредбите на настоящата Наредба за изменение и допълнение на Наредбата за определяне размера на местните данъци на територията на Община Кайнарджа са съобразени с действащото законодателство, както и с приложимото право на Европейския съюз.

**Забележка:** Съгласно чл. 26, ал.3 и 4 от Закона за нормативните актове, на заинтересованите лица се предоставя 14- дневен срок за предложения и становища по проекта. Предложенията и становищата могат да бъдат депозирани в деловодството на Общински съвет Кайнарджа на адрес: с. Кайнарджа, ул. Димитър Дончев №2, ет. 3, стая № 301 или изпращани на e-mail:obs\_kaynardja@abv.bg.